ભાજપ સરકાર આવી એટલે અમે જિલ્લાની સૌથી મોટી સિવિલ હોસ્પિટલમાં મફત ડાયાલિસીસ કરી આપવાનું શરૂ કર્યું છે. અત્યાર સુધી ૧૭૪૧૯ દર્દીએ લાભ લીધો છે, પરંતુ મશીન ઓછા પડતા હોઈ મોટો વોર્ડ બનાવ્યો છે. ઉત્તર ગુજરાતમાં માનસિક દર્દીઓ માટે કોઈ હોસ્પિટલ ન હોવાથી અમદાવાદ જવું પડતું હતું એટલે ૬૫ બેડની હોસ્પિટલ બનાવી છે. ૪ નવા ઓપરેશન થિયેટર બનાવ્યા છે. સિવિલમાં રૂ.૨ કરોડમાં આવતું સીટી સ્કેન મશીન મંજુર થઈ ગયું છે. કોઈપણ વ્યક્તિ પૈસા, દવા અને સારવારના અભાવે મૃત્યુ ના પામે એવા પ્રયાસ કેન્દ્ર અને રાજ્યની ભાજપ સરકાર કરે છે.